160 000 фиданки бяха залесени на площ от 526 декара
[bookmark: _GoBack]Повече от 3000 дка планира да залеси през есента Северноцентралното държавно предприятие

С 526 дка новосъздадени гори приключи пролетният залесителен сезон за Северноцентралното държавно предприятие /СЦДП/, което стопанисва държавните гори в пет области. 160 000 фиданки бяха залесени върху тези площи, като 150 хиляди са семенни широколистни дръвчета, а 10 000 броя са тополови. Фиданките са произведени в разсадниците на предприятието. 
Тази пролет Северноцентралното държавно предприятие предостави за залесяване и 1500 млади дръвчета на детски градини, училища, общини и социални домове.
Общо 426 са залесените декари на територията на РДГ-Русе – в областите Разград, Силистра и Русе. Във Великотърновско и Габровско пък работниците на СЦДП са залесили 100 декара. 
Нови 3010 дка ще бъдат залесени през есента, според плана на СЦДП.   
